জাক দেরিদা
জাক দেরিদা (ফরাসি: Jacques Derrida, ফরাসি উচ্চারণ: ​[ʒak dɛʁida]; ১৫ জুলাই ১৯৩০ – ৯ অক্টোবর ২০০৪) বিংশ শতাব্দীর একজন ফরাসি দার্শনিক। বিশ শতকের দ্বিতীয়ার্ধে পৃথিবীর চিন্তাশীল মনিষীদের মধ্যে তিনি ছিলেন খ্যাতির শীর্ষে। তিনি ফ্রান্স শাসিত আলজেরিয়ায় জন্মগ্রহণ করেন। তার প্রবর্তিত তত্ত্ব অবিনির্মাণ বা ডিকন্সট্রাকশন নামে অভিহিত। তার চিন্তা ও বিশ্লেষণ উত্তরাধুনিক দর্শনের সাথে জড়িত এবং দার্শনিক অভিমুখ উত্তর কাঠামোবাদী (post-structuralist) কাজ হিসেবে পরিগণিত। দেরিদা তার বিভিন্ন বক্তৃতায় ও লেখায় কাঠামোবাদের (structuralism) নানা দুর্বলতা, অসঙ্গতি ও অপর্যাপ্ততা চিহ্নিত করেছেন।